Uredba Sveta (ES) št. 2803/2000

z dne 14. decembra 2000

o odprtju in upravljanju avtonomnih tarifnih kvot Skupnosti za določene ribiške proizvode

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 26 Pogodbe,

ob upoštevanju predloga Komisije,

ob upoštevanju naslednjega:

(1) Oskrba Skupnosti z določenimi ribiškimi proizvodi je trenutno odvisna od uvoza iz tretjih držav. V interesu Skupnosti je, da v celoti ali deloma opusti carine za zadevne proizvode v okviru primerno obsežnih tarifnih kvot Skupnosti. Da ne bi ogrozili razvojnih možnosti za ta proizvod v Skupnosti in da bi zagotovili primerno oskrbo, ki bo zadovoljila industrije porabnice, je treba odpreti takšne kvote, ki bodo uporabljale spremenljive carine v skladu z občutljivostjo različnih proizvodov na trgu Skupnosti.

(2) Vsem uvoznikom Skupnosti je treba zagotoviti enak in neprekinjen dostop do navedenih kvot in stopnje, določene za kvote se morajo uporabljati neprekinjeno, za celoten uvoz zadevnih proizvodov v vse države članice do zapolnitve kvot.

(3) O odprtju avtonomnih tarifnih kvot mora odločiti Skupnost. Da pa bi zagotovili učinkovitost skupnega upravljanja teh kvot, ni ovir za to, da se državam članicam iz obsegov kvot dovoli črpati potrebne količine, ki ustrezajo dejanskemu uvozu. Vendar ta način upravljanja zahteva tesno sodelovanje med državami članicami in Komisijo, slednja pa mora biti zlasti sposobna nadzorovati stopnjo, po kateri se zapolnjujejo kvote in o tem ustrezno obveščati države članice.

(4) Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti [1] vsebuje pravila za upravljanje tarifnih kvot, ki se uporabljajo v kronološkem vrstnem redu datumov sprejema deklaracij za sprostitev v prosti promet –

SPREJEL NASLEDNJO UREDBO:

Člen 1

1. Uvozne dajatve za proizvode, naštete v prilogi, se opustijo po navedenih stopnjah za tam navedena obdobja in količine.

2. Uvoz zadevnih proizvodov ni zajet s kvotami iz odstavka 1, če deklarirana carinska vrednost ni vsaj enaka določenim referenčnim cenam, ali referenčnim cenam, ki bodo določene v skladu s členom 29 Uredbe Sveta (ES) št. 104/2000 z dne 17. decembra 1999 o skupni ureditvi trga za ribiške proizvode in proizvode iz ribogojstva [2].

Člen 2

Tarifne kvote iz člena 1 upravlja Komisija v skladu s členi 308a do 308c Uredbe (EGS) št. 2454/93.

Člen 3

Države članice in Komisija tesno sodelujejo, da bi zagotovile upoštevanje te uredbe.

Člen 4

Ta uredba začne veljati dan po objavi v Uradnem listu Evropskih skupnosti.

Uporablja se od 1. januarja 2001.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. decembra 2000

Za Svet

Predsednik

D. Gillot

[1] UL L 253, 11.10.1993, str. 1. Uredba, kakor je bila nazadnje spremenjena z Uredbo Komisije (ES) št. 1602/2000 (UL L 188, 26.7.2000, str. 1).

[2] UL L 17, 21.1.2000, str. 22.

--------------------------------------------------

PRILOGA

Zaporedna številka | Oznaka KN | oznaka TARIC | Opis | Letna količina kvote (v tonah) | Dajatev znotraj kvote (v odstotkih) | kvotno obdobje |

09.2758 | ex03027000 | 20 | Jetra trske (Gadus morhua, Gadus ogac, Gadus macrocephalus) in jetra rib vrste Boreogadus saida, sveža ali ohlajena, za predelavo | 300 | 0 | 1.1.2001- 31.12.2003 |

09.2765 | ex03056200 | 20 | Trska (Gadus morhua, Gadus ogac, Gadus macrocephalus) in ribe vrste Boreogadus saida, nasoljene ali v slanici, vendar ne sušene ali dimljene, za predelavo | 10000 | 0 | 1.1.2001- 31.12.2003 |

25 |

29 |

ex03056910 | 10 |

09.2785 | ex03074959 | 10 | Trupi lignjev (Ommastrephes spp. — razen Ommastrephes sagittatus —, Nototodarus spp., Sepioteuthis spp.) in Illex spp., zamrznjeni, za predelavo | 11000 | 3,5 | 1.1.2001- 31.12.2003 |

ex03079911 | 10 |

09.2786 | ex03074959 | 20 | Lignji (Ommastrephes spp. — razen Ommastrephessagittatus —, Nototodarus spp., Sepioteuthis spp.) in Illex spp., zamrznjeni celi, lovke in plavuti, za predelavo | 500 | 3 | 1.1.2001- 31.12.2003 |

ex03079911 | 20 |

09.2788 | ex03024000 | 10 | Sledi (Clupea harengus, Clupea pallasti), cele, vključno z glavo, teže več kot 140 g kos ali fileti teže več kot 80 g kos), razen jeter in iker, sveže, ohlajene ali zamrznjene, za predelavo | 20000 | 0 | 1.11.2001- 31.12.2001 1.11.2002- 31.12.2002 1.11.2003- 31.12.2003 |

ex03035000 | 10 |

ex03041097 | 20 |

ex03049022 | 10 |

09.2790 | ex16041416 | 20 | Fileti znani kot "vlečeni fileti", tunov in progastih tunov, za predelavo | 4000 | 6 | 1.1.2001- 31.12.2003 |

95 |

09.2792 | ex16041299 | 10 | Sledi, začinjene in/ali v kisu, v slanici, konzervirane v sodih, ki držijo vsaj 70 kg suhe neto mase, za predelavo | 5000 | 6 | 1.1.2001- 31.12.2003 |

09.2794 | ex16052099 | 45 | Škampi in kozice vrst Pandalus borealis; kuhani in oluščeni, za predelavo | 5000 | 6 | 1.1.2001- 31.12.2003 |

--------------------------------------------------